**Heydər Əliyev Muzeyi** — Mingəçevir şəhərində Azərbaycan Respublikasının Ümummilli Lideri Heydər Əliyevin həyat və fəaliyyətini, zəngin dövlətçilik irsini özündə təcəssüm etdirən muzey .

Ümumilikdə Heydər Əliyev mərkəz və muzeyləri Azərbaycan xalqının Ümummilli Lideri Heydər Əliyevin dövlətçilik məfkurəsinin dərindən öyrənilməsi, geniş təbliği, Azərbaycan tarixi və dilinin, mədəniyyətinin, milli-mənəvi dəyərlərinin yaşadılması istiqamətində sistemli fəaliyyət göstərir.

Azərbaycanda Heydər Əliyev muzeylərinin təşəbbüskarı və yaradıcılarından biri Quba Heydər Əliyev Mərkəzinin direktoru Elza Orucova olmuşdur.

Heydər Əliyev muzeylərinin mahiyyət etibarı ilə mərkəz kimi fəaliyyət göstərdiyini, onların regionlarda ictimai-siyasi və mədəni mərkəzlər kimi mühüm rol oynadığını nəzərə alaraq, habelə yerlərdən daxil olan çoxsaylı müraciətlərə əsasən Azərbaycan Mədəniyyət və Turizm Nazirliyinin müvafiq əmri ilə Heydər Əliyev Muzeyləri mərkəz adlandırılmışdır.

Haqqında
--------

2006-cı ildə inşa olunmağa başlanmış muzeyin binası yenidən qurulmuşdur. Burada Ümummilli Lider Heydər Əliyevin büstü qoyulmuşdur. Muzeydə Ulu Öndərin həyat və fəaliyyətinin müxtəlif dövrlərini əks etdirən çoxsaylı fotoşəkillər arasında 1981-ci ildə Mingəçevirə ilk səfəri ilə bağlı fotolar xüsusi yer tutur. Ümummilli Lider o vaxt Azərbaycan DRES-in birinci enerji blokunun işə salınmasında iştirak etmişdi.

Mingəçevir şəhərindəki Heydər Əliyev muzeyinin yenidənqurmadan sonrakı açılışı Cənab Prezidentimiz İlham Əliyevin Mingəçevir şəhərinə 16 aprel 2013- cü il tarixli səfəri zamanı baş tutmuşdur. Mərkəz 3 mərtəbədən ibarətdir. Mərkəzin yaradılmasında məqsəd Ulu Öndərin həyat və fəaliyyətinin, zəngin dövlətçilik irsinin öyrənilməsidir.

Muzeydə Ulu Öndər Heydər Əliyevin həyat və fəaliyyətinə əks etdirən fotolar, tarixi sənədlər, kitablar nümaiş olunur. Ümummilli Liderin həyatının uşaqlıq, gənclik və tələbəlik illəri, həmçinin sovet və müstəqillik dövrünə aid müxtəlif fotoları maraqla qarşılanır. Bu fotolarda Ulu Öndərin istər sovet hakimiyyəti illərində, istərsə də müstəqillik dövründə Azərbaycana rəhbərliyinin müxtəlif dövrləri əks olunub. Bundan başqa, Mərkəzdə Ümummilli Liderlə bağlı disklər, sənədlər və digər maraqlı eksponatlar sərgilənir. Heydər Əliyevin uğurlu həyat yolunu əks etdirən ekspozisiya zalı Maddi-məhsul mühafizəsində 503 əşya var: 192 ədəd şəkil, 48 ədəd sənəd 261 ədəd kitab, 22 sənəd, 93 ədəd şəkil var, bunlardan 32 ədədi 1-ci mərtəbədə, 61-i 2-ci mərtəbədə, bunlardan 26-ı Cənab Prezidentimiz İlham Əliyevin Mingəçevirə səfərləri ilə bağlıdır.

Mingəçevir şəhərindəki Heydər Əliyev Muzeyi 800 kvadratmetr sahəni əhatə edir.

İstinadlar
----------

1. 1 2 3  "MİNGƏÇEVİRDƏ HEYDƏR ƏLİYEV MUZEYİ İNŞA EDİLİR" (az.).. 24-01-2023 tarixində arxivləşdirilib.
2. 1 2  "MİNGƏÇEVİRDƏ HEYDƏR ƏLİYEV MUZEYİ AÇILMIŞDIR" (az.).. 24-01-2023 tarixində arxivləşdirilib.
3. 1 2 3  "Mingəçevir şəhər Heydər Əliyev Mərkəzi" (az.). ttps://kataloq.gomap.az. Archived from the original on 2023-01-24.
4. 1 2  "Göyçay Rayon Heydər Əliyev Mərkəzi" (az.). ttps://kataloq.gomap.az. Archived from the original on 2023-01-25.
5. ↑  "Göyçay Rayon Heydər Əliyev Mərkəzi" (az.). ttps://kataloq.gomap.az. Archived from the original on 2023-01-25.

Həmçinin bax
------------

* Heydər Əliyev Muzeyi (Naxçıvan)
* Heydər Əliyev Muzeyi (Gəncə)
* Heydər Əliyev Muzeyi (Göyçay)

Xarici keçidlər
---------------

* "MİNGƏÇEVİRDƏ HEYDƏR ƏLİYEV MUZEYİ İNŞA EDİLİR" (az.).. 24-01-2023 tarixində arxivləşdirilib.
* "MİNGƏÇEVİRDƏ HEYDƏR ƏLİYEV MUZEYİ AÇILMIŞDIR" (az.).. 24-01-2023 tarixində arxivləşdirilib.